13. novembra 2016
Jill's Film (2005)
Dokument o živote aktivistky za práva zvierat Jill Phipps a jej tragickej smrti mal premiéru na protestnom stretnutí s názvom Jill's Day v roku 2005 v meste Coventry v miestnom parku. Trvá 39 minút a obsahuje informácie o Jill Phipps, ktorú dňa 1.2.1995 pri letisku v Coventry zrazil vodič kamióna, ktorý prepravoval živé teliatka na letecký transport, keď sedela na zemi, čím sa snažila blokovať cestu. Dokument približuje jej život, jej pohreb, rozhovory s jej rodinou. Ukazuje tiež strašnú realitu utrpenia zvierat na farmách a počas transportov a osudovú kampaň proti prevážaniu živých teliatok.